armvectores/hy_wikipedia_2023 huggingface dataset:
Պալիարա

Պալիարա  (իտալերեն՝ Pagliara), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 1222 մարդ, բնակչության խտությունը կազմում է 88 մարդ/կմ²։ Զբաղեցնում է 14 կմ² մակերես տարածք։ Փոստային ինդեքսն է՝ 98020։ Հեռախոսային կոդը՝ +39 0942։
Կոմունայի հովանավորն է Սուրբ Սեբաստիանը։ Տոնը նշվում է հունվարի 20-ին։


== Աշխարհագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0942 737168
Էլեկտրոնային հասցե՝ sindaco@comune.pagliara.me.it
Գլխավոր կայք՝ http://www.comune.pagliara.me.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հորսթ Քյոլեր

Հորսթ Քյոլեր (գերմ.՝ Horst Köhler, փետրվարի 22, 1943(1943-02-22), Skierbieszów, Գեներալ-նահանգապետություն, Նացիստական Գերմանիա), գերմանացի պետական և քաղաքական գործիչ։ Ծնունդով բեսարաբցի գերմանացիների ընտանիքից, որը 1940 թվականին Մոլդովական Ռիշկանա գյուղից տեղափոխվել էր Գերմանիայի կողմից բռնազավթված Լեհաստանի տարածք։


== Կարիերա ==
1965-1969 թվականներին Քյոլերը Թյուբինգենի համալսարանում սովորել է «քաղաքական տնտեսագիտություն և քաղաքագիտություն» մասնագիտությամբ։ 1969-1976 թվականներին նա Կիրառական տնտեսական վերլուծության ինստիտուտում աշխատել է որպես ասիստենտ։ 1976-1981 թվականներին Հորսթ Քյոլերն աշխատել է տնտեսական դաշնային նախարարությունում։
1982 թվականին Քյոլերն աշխատանքի է անցել ֆինանսների դաշնային նախարարությունում։ 1990-1993 թվականներին նա նախարարության պետական քարտուղարի պաշտոնում զբաղեցրել է կանցլեր Հելմուտ Կոլի պաշտոնը։
1993-1998 թվականներին Քյոլերը գլխավորել Է Գերմանիայի խնայողական բանկերի ասոցիացիան և հաջորդ 2 տարիների ընթացքում ղեկավարել է Լոնդոնում Վերակառուցման և զարգացման եվրոպական բանկը (ՎԶԵԲ)։


== ԱՄՀ տնօրեն ==
Քյոլերը 2000 թվականի փետրվարի 14-ից մինչև 2004 թվականի մարտի 4-ը զբաղեցրել է Արժույթի միջազգային հիմնադրամի կարգադրիչ տնօրենի պաշտոնը։ Նա որպես իր նպատակ տեսնում էր հիմնադրամի աշխատանքն ավելի թափանցիկ և ճգնաժամային երևույթների կանխմանն ավելի հարմարեցված դարձնելու մեջ։ Նա ամրապնդել է Արժույթի միջազգային հիմնադրամի համագործակցությունը Համաշխարհային բանկի հետ (որն այդ ժամանակ գլխավորում էր Ջեյմս Վուլֆենսոնը) և հանդես է եկել ԱՄՀ-ում որպես լայնածավալ բարեփոխումների նախաձեռնող։


== Գերմանիայի նախագահ ==
2004 թվականի հուլիսի 1-ից Գերմանիայի նախագահ։ Այդ պաշտոնում ընտրվել է 2004 թվականի ապրիլի 25-ին և երկրորդ ժամկետով վերընտրվել 2009 թվականի մայիսի 23-ին։
Ներքին քաղաքականության մեջ նպատակ էր դրել նախ և առաջ լուծել բնակչության զբաղվածության խնդիրը, պահպանել և ստեղծել նոր աշխատատեղեր, բարելավել կրթական համակարգը և նոր մոտեցումներ գտնել երկրում ժողովրդագրական փոփոխությունների համար։ Նրա կարծիքով՝ իրական հնարավորություն կա  հասարակության մեջ կապեր հաստատել անցյալի և ապագայի միջև, որը հավասար հնարավորություններ է ընձեռում բոլորի համար։
Արտաքին քաղաքականության մեջ պաշտպանել է Գլոբալիզացիայի հումանիտար ասպեկտները, ակտիվորեն աջակցել է աղքատության և աֆրիկյան մայրցամաքի աջակցության արշավին։
1981 թվականից ի վեր Քրիստոնեական-դեմոկրատական միության անդամ է (նախագահի պաշտոնավարման ընթացքում անդամակցությունը կասեցվել է)։
Հրաժարական է տվել 2010 թվականի մայիսի 31-ին։ Հեռացումը պայմանավորված է Գերմանիայի տնտեսական շահերի պաշտպանության համար Բունդեսվերի կիրառման թույլատրելիության վերաբերյալ նախագահի վիճահարույց արտահայտություններով։ Գերմանիայի նախագահի պաշտոնում նրան փոխարինել է Քրիստիան Վոլֆը։


== Ծանոթագրություններ ==


== Արտաքին հղումներ ==
Կենսագրությունը ԱՄՀ կայքում(անգլ.)
Փյուրուտ

Փյուրուտ, գյուղ Արևմտյան Հայաստանում, Խարբերդի վիլայեթի Մալաթիայի գավառում։ Գտնվում է Հին Մալաթիայից 32 կմ արևելք, Նոր Մալաթիա-Խարբերդ ճանապարհի աջ կողմում, Եփրատ գետի աջ, հարթ ափին։


== Բնակչություն ==
XX դարի սկզբին ուներ 200 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Source 2

Source 2 (հայերեն՝ Աղբյուր 2), վիդեո խաղերի շարժիչ է, որը մշակվել է Valve-ի կողմից։ Շարժիչը հայտարարվել է 2015 թվականին որպես սկզբնական Source շարժիչի իրավահաջորդ, ընդ որում առաջին խաղը, որն օգտագործեց այն՝ Dota 2-ը, տեղափոխվեց Source-ից նույն տարի։ Այդ ժամանակից ի վեր Valve's Artifact-ը, Dota Underlords-ը և Half-Life: Alyx-ը բոլորն արտադրվել են շարժիչով։


== Պատմություն ==
Սկզբնական Source շարժիչի իրավահաջորդի պլանները սկսվեցին Half-Life 2: Episode Two-ի թողարկումից հետո 2007 թվականին։ Շարժիչի տեխնոլոգիական առաջին ցուցադրությունը ստեղծվել է 2010 թվականին՝ վերափոխելով Left 4 Dead 2 քարտեզը։ Այս նկարները համացանցում հայտնվեցին 2014 թվականի սկզբին։ 2014 թվականի Խաղերի մշակողների կոնֆերանսում Valve-ի աշխատակից Սերգեյ Միգդալսկին ցուցադրեց Source 2 ֆիզիկայի վրիպազերծման գործիքը, որն օգտագործվում էր Left 4 Dead 2-ում։ Աղբյուր 2-ն առաջին անգամ հասանելի է դարձել հանրությանը Steam Workshop գործիքների միջոցով Dota 2-ի համար 2014 թվականին, նախքան այն պաշտոնապես հայտարարվել է 2015 թվականի Խաղերի մշակողների կոնֆերանսում։ Այնտեղ, Valve-ը հայտարարեց իր մտադրության մասին՝ թույլ տալ, որ բովանդակությունն ավելի արդյունավետ ստեղծվի։ Valve-ը նաև հայտարարեց, որ այն կաջակցի Vulkan գրաֆիկական API-ին և կօգտագործի նոր ներքին ֆիզիկայի շարժիչ, որը կոչվում է Rubikon, որը կփոխարինի երրորդ կողմի Havok գործիքների անհրաժեշտությանը։
Valve-ի նախագահ Գեյբ Նյուելը ասաց, որ ընկերությունը առաջնահերթություն է տալիս սեփական խաղերի մշակմանը, նախքան շարժիչը և դրա ծրագրաշարի մշակման հավաքածուն հանրությանը կներկայացնեն՝ որպես մշակողների համար ամենաբարձր որակ ապահովելու միջոց. ավելացնելով, որ նրանք մտադիր էին շարժիչն անվճար դարձնել խաղերի մշակողների համար, քանի դեռ խաղը հրապարակված է նրանց Steam ծառայությունում։


== Խաղեր ==


== Ծանոթագրություններ ==
Իբերիա շրջան (Լուիզիանա)

Իբերիա շրջան (անգլ.՝ Iberia Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 2.670 կմ² է, բնակչությունը՝ 73.240 մարդ (2010 թ. տվյալներով)։ Շրջկենտրոնն է Նյու Իբերիա բնակավայրը։ Կազմավորվել է 1868 թ.։
Նովոպավլովկա (գյուղ, Վոլնովախսկի շրջան)

Անվան այլ կիրառումների համար տե՛ս՝ ՆովոպավլովկաՆովոպավլովկա (ուկրաիներեն՝ Новопавлівка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Նովոպավլովկա գյուղում բնակվում էր 176 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրյանկա (քաղաք, Ուկրաինա)

Անվան այլ կիրառումների համար տե՛ս՝ Բրյանկա (այլ կիրառումներ)Բրյանկա (ուկրաիներեն՝ Брянка), քաղաք Ուկրաինայի Լուգանսկի մարզի Բրյանկայի քաղաքային խորհուրդում, մարզային նշանակության քաղաք։ Հիմնադրվել է 1696 թվականին։
2012 թվականի տվյալներով Բրյանկա քաղաքում բնակվում էր 53 690 մարդ։ Բնակավայրը զբաղեցնում է 63,54 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կաստելգոմբերտո

Կաստելգոմբերտո  (իտալերեն՝ Castelgomberto) , կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 5837 մարդ, բնակչության խտություն՝ 322 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 36070։ Հեռախոսային կոդ՝ 0445։
Կոմունայի հովանավոր սրբերն են Պետրոս և Պողոս առաքյալները։


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Քաղաքային այգի (Կոլպինո)

Քաղաքային այգի, Սանկտ Պետերբուրգի Կոլպինոյի շրջանի  Կոլպինո  քաղաքում գտնվող այգի։  Զբաղեցնում է 1,9 հա տարածք՝ Լենինի պողոտայի, Հաղթանակի ճեմուղու, Ազատության ճեմուղու միջև։


== Պատմություն ==
1895 թվականին Ծովային ակումբի կառուցմանը միաժամանակ կառուցվեց այգին։ Այգին բաց էր միայն ամռանը՝ սովորաբար մայիսին՝ Տրոյացիների տոնին  և նրա բացումը հանդիսավոր էր։ Այգում տոներին և հանգստյան օրերին կազմակերպվում էին տարբեր զվարճալի միջոցառումներ։  Սակրավորների գումարտակի որ մեծ նվագախբումն այստեղ նվագել է զիվորական երաժշտություն,մանկական զբոսահանդեսներ,աճպարարական հնարքներ։ Կառուցումից հետո 1907 թվականին գործարանի հիվանդանոցի բակում տեղակայվեց ամառային թատրոն։ Այն իրենից ներկայացնում էր բացօթյա բեմ։ Ամառային սեզոնին՝ այգու աշխատանքի ժամանակ, այնեղ գործում էին դրամատիկական, կոմիկական, օպերային թատրոն։
1911 թվականին, շաբաթական երկու անգամ (երեկոյան ժամը հինգից մինչև կեսգիշեր) անց էին կացվում ազգային զբոսանքներ։ Ամեն տարի այստեղ տնկվում են 60-100000 կակաչներ։


== Այգու վերանորոգում ==
Նախագծի շրջանակներըում ստեղծվել էին հետևյալ աշխատանքները՝

Տեղակայվեցին դրենաժային խողովակներ։
Հարմարացվել են հետիոտնային արահետներ և  շարված են տարբեր գույների և  տարվեր ձևերի սալիկներ։
Տնկվեցին նոր ծառեր, թփեր և  բազմամյա ծաղիկներ։
Կատարվել է մերձափնյա հատվածի վերանորոգում։Բոլոր  աշխատանքները ավարտվեցին 2007 թվականի վերջին։

Քաղաքային այգին 1950-ական թվականներին
		
		
		
Այգին գարնանը
		
		
		
		
		
		
		
		


== Ծանոթագրություններ ==


== Արտաքին հղումներ ==
ЗАКОН САНКТ-ПЕТЕРБУРГА «О зеленых насаждениях общего пользования» (с изменениями на 22 декабря 2008 года) Archived 2016-03-06 at the Wayback Machine.
Дети Picasso

Պիկասոյի զավակները (ռուս.՝ Дети Пикассо), հայ-ռուսական ռոք խումբ է։ Հիմնվել է 1997 թվականին Մոսկվայում Գայանե և Կարեն Հարությունյանների կողմից ռոք և ֆոլկ երաժշտության մեջ փորձարարություններ կատարելու համար։ Սկզբում խումբը կոչվում էր "Չադոստի" (Чадости), և միայն 2 տարի անց խումբը ստացավ "Դետի Պիկասսո" անվանումը։


== Կազմը ==


=== Ներկայիս կազմը ===
Գայանե Հարությունյան - վոկալ
Կարեն Հարությունյան - կիթառ
Էլլինա Խաչատուրյան - ալտ
Արպադ Վայդովիչ - բաս-կիթառ
Բոգդան Բոբրով - հարվածային


=== Նախկին մասնակիցներ ===
Վադիմ Կուզնեցով - թավջութակ (մինչ 2008)
Ալեքսանդր Կոլակովսկի - բաս-կիթառ (2000 - 2002)
Ալեքսեյ Ֆիլիպպիկ - բաս-կիթառ (2002 - 2008)


== Սկավառակագրություն ==


=== Ալբոմներ ===
1998 - Шагающий Драглайн (խումբը այդ ժամանակ կոչվում էր "Չադոստի")
2002 - Месяц улыбок
2004 - Этнические эксперименты (հայալեզու)
2006 - Глубина
2008 - Turbo Mairik (հայալեզու)
2010 - Герда
2010 - Кай


=== Սինգլներ ===
1999 - Иное вещество
2005 - Такая вот живопись


=== DVD ===
2006 - Дети как дети (live DVD)


=== Տեսահոլովակներ ===
Африка
Душечка
Как Будда
Лето на Марсе
Лошади
Молоко
Море лилий
Санки
Սոնա յար
Ծիրանի ծառ
Յաման
Заговор


== Արտաքին հղումներ ==
Պաշտոնական կայք Archived 2012-01-13 at the Wayback Machine.
MySpace
«Герда»
Բելայա Պլիտա

Բելայա Պլիտա (ռուս.՝ Белая Плита), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ռժավեց գետի աջ ափին՝ 1030 կմ հեռավորության վրա։ Գետի երկարությունը՝ 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  05010400112107000010702
Հիդրոլոգիական ուսումնասիրությունների կոդը -  107001070
Ավազանի կոդը - 10.01.02.007
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալբելդա դե Իրեգուա

Ալբելդա դե Իրեգուա (իսպ.՝ Albelda de Iregua), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգրոնիո շրջանի (կոմարկայի) կազմի մեջ։ Զբաղեցնում է 23.03 կմ2 տարածք։ Բնակչությունը կազմում է 3291 մարդ (2010 թվականի տվյալներով)։ Գտնվում է պրովինցիայի վարչական կենտրոնից 13 կմ հեռավորության վրա։
Միջնադարում Ալբելդա դե Իրեգուան հայտնի էր իր Սուրբ Մարտինի եկեղեցով (Սան Մարտին դե Ալբերդա), հիմնադրվել է 923 թվականին Նավարի Սանչո I Գարսեսի կողմից։


== Արտաքին հղումներ ==
«Хроника Албельды. Перевод Железнова С. по изданию M. Gomez Moreno. Las primeras cronicas. Madrid. 1932»։ Восточная литература։ Արխիվացված օրիգինալից 2012-03-10-ին։ Վերցված է 18 февраля 2011 
Официальная страница
Официальная страница
Миниатюры из „Хроники Альбельды“
Լետի (այլ կիրառումներ)

Լետի անունը կամ տերմինը կարող է վերաբերել հետևյալ հոդվածներին․

Լետի - գյուղ Էստոնիայի Վիգալա շրջանի կազմում։
Լետի - գյուղ Էստոնիայի Յուլենուռմե շրջանի կազմում։
Բիզենտալ

Բիզենտալ (գերմ.՝ Biesenthal), քաղաք Գերմանիայում, գտնվում է Բրանդենբուրգում։
Մտնում է Բարնիմ համայնքի կազմի մեջ։ Բիզենտալը գտնվում է Բիզենտալ-Բարնիմի ենթակայության տակ։ Բնակչությունը 5543 մարդ է (2010 թվականի դեկտեմբերի 31-ի տվյալներով)։ Զբաղեցնում է 60,48 կմ² տարածք։ Պաշտոնական կոդը՝ 12 0 60 024։
Քաղաքը ստորաբաժանվում է 1 քաղաքային շրջանի։


== Ծանոթագրություններ ==


== Արտաքին հղումներ ==
Պաշտոնական կայք
Մամաջան

Մամաջան, հայկական արական անուն։ Առաջացել է հայերեն մամ՝ «մայր» և պարսկերեն՝ جان «հոգյակ» բառից։ Նշանակում է «մոր հոգյակը, շատ սիրելին»։ Մեկ անգամ հիշատակվել է անթվական մի ձեռագրում։ Այս անձնանունից է առաջացել Մամաջանյան ազգանունը, որը գործածական է Կովկասում։


== Ծանոթագրություններ ==
Համազգային հեռուստատեսություն (Բելառուս)

Համազգային հեռուստատեսություն (բելառուս․՝ Агульнанацыянальнае тэлебачанне, ռուս.՝ Общенациональное телевидение), Բելառուսական ազգային հեռուստաալիք։ Հիմնվել է «Երկրորդ ազգային հեռուստաալիք» ՓԲԸ կողմից Բելառուսի նախագահի հրամանով 2002 թվականի փետրվարի 15-ին, եթեր է հեռարձակվում 2002 թ. հունիսի 25-ից։ Հեռուստաալիքը ցուցադրում է սեփական արտադրության հաղորդումներ, ինչպես նաև Ռուսաստանի «Առաջին ալիքի» բարձր ցուցանիշ ունեցող հաղորդումները։ Հեռուստաալիքը ունի 304 աշխատակից։ Հեռուստաընկերության նախագահն է Գրիգորի Կիսելը։


== Ծանոթագրություններ ==
Սընգ Ռի

Լի Սընգ Հյոն (հանգըլ՝ 이승현, առավել հայտնի՝ Սընգ Ռի (հանգըլ՝ 승리, դեկտեմբերի 12, 1990(1990-12-12), Գվանջու, Հարավային Կորեա), հարավկորեացի երգիչ, պարող, դերասան, կոմպոզիտոր, BIGBANG խմբի անդամ։ Մինչ խմբին միանալը Սընգ Ռին մի նորաստեղծ բոյզ-բենդի անդամ դառնալու թեկնածու էր։ Նա կարող էր պարային ունակությունների շնորհիվ դառնալ նոր խմբի անդամ, սակայն նրան հեռացրին՝ թույլ վոկալային տվյալների պատճառով։ Հետագայում Սընգ Ռիին նկատեցին YG Entertainment Group-ից և առաջարկեցին դառնալ BIGBANG խմբի անդամ։


== Սկավառակագրությունը ==


==== Սինգլեր ====
The Next Day (2008)
Strong Baby (ft. G-Dragon )
VVIP (2011)


==== Մինի-ալբոմներ ====
VVIP (2011)
Let's Talk About Love (2013)


==== VVIP ====
VVIP
What Can I Do
Open The Window (ft. G-Dragon)
Magic
I Know
White Love
Outro (In My World)


==== Let's Talk About Love ====
Let's Talk About Love (ft. G-Dragon & Taeyang)
Gotta Talk To U
GG Be
Come To My
You Hooo!
Love Box
할말있어요


== Ծանոթագրություններ ==


== Արտաքին հղումներ ==
http://www.ygbigbang.com
https://www.youtube.com/watch?v=WsKUZDhttqg
Ֆրեդերիկ Վիլյամ Մակմոնիս

Ֆրեդերիկ Վիլյամ Մակմոնիս (անգլ.՝ Frederick William MacMonnies; սեպտեմբերի 28, 1863(1863-09-28)[…], Brooklyn Heights, Բրուքլին, Նյու Յորք, Նյու Յորք, ԱՄՆ - մարտի 22, 1937(1937-03-22)[…], Նյու Յորք, Նյու Յորք, ԱՄՆ), ամերիկացի նկարիչ և քանդակագործ։


== Կյանք և ստեղծագործություն ==

Մակմոնիսը նկարչության դասեր է ստացել իր մորից՝ նկարիչ Բենջամին Ուեսթի աշակերտուհուց։ 1880 թվականին նա դարձել է Օգաստես Սենթ-Գոդենսի աշկերտը, իսկ հետո՝ ասիստենտը։ Նյու Յորքում մասնակցել է նաև Դիզայնի ազգային ակադեմիայի և Նյու Յորքի ուսանող նկարիչների լիգայի երեկոյան կուրսերին։
1884 թվականին նկարիչը մեկնել է Ֆրանսիա, որտեղ ուսումնասիրել է քանդակագործություն Փարիզի Գեղեցիկ արվեստների ազգային բարձրագույն դպրոցում։ Դպրոցում սովորելու ժամանակ Մակմոնիսի աշխատանքները երկու անգամ արժանացել են Prix Atelier մրցանակին՝ օտարերկրացի ուսանողների բարձրագույն մրցանակին։ Դպրոցն ավարտելուց հետո նկարիչը վերադարձել է ԱՄՆ և մի որոշ ժամանակ կրկին աշխատել Սենթ-Գոդենսի արհեստանոցում։ Մեկ տարի անց վերադարձել է Փարիզ, որտեղ ապրել է մինչև Առաջին համաշխարհային պատերազմի սկիզբը։ Ջեյմս Ուիսթլերի հետ որոշ ժամանակ դասավանդել է Փարիզի Կարմեն ակադեմիայում։
Մահացել է 1937 թվականին թոքաբորբից։


== Մրցանակներ և պատիվներ ==
1896 թվական՝ Պատվավոր Լեգեոնի շքանշանի ասպետ։
1900 թվական՝ Փարիզի Համաշխարհային ցուցահանդեսի ոսկե մեդալ։
1900 թվական՝ դարձել է Ֆրանսիական ակադեմիայի անդամ։
1932 թվական՝  Արծաթե մեդալ ամառային Օլիմպիական խաղերում գեղարվեստի մրցումների ժամանակ Լոս Անջելեսում (նոմինացիա «Բարձրաքանդակներ և մեդալներ»)։


== Ծանոթագրություններ ==


== Գրականություն ==
M. Smart und E. Gordon: A Flight with Fame: The life and Art of Frederick MacMonnies, (1996).
Sara Kimbrough: Drawn from Life, (1976).
Metropolitan Museum of Art: American Sculpture, (1965).
Glenn Opitz: Dictionary of American Sculptors.
Donald M. Reynolds: Masters of American Sculpture.


== Արտաքին հղումներ ==
Encyclopædia Britannica/MacMonnies Frederick William(անգլ.)
Վատրոսլավ Լիսինսկու անվան համերգասրահ

Վատրոսլավ Լիսինսկու անվան համերգասրահ (խորվ.՝ Koncertna dvorana Vatroslava Lisinskog), մեծ համերգասրահ, հանդիսությունների կենտրոն Խորվաթիայի մայրաքաղաք Զագրեբում։ Անվանվել է 19-րդ դարի խորվաթ կոմպոզիտոր Վատրոսլավ Լիսինսկու անունով։ Կառույցն ունի 1841 նստատեղ ունեցող մեծ սրահ և 305 նստատեղ ունեցող փոքր սրահ։ Մեծ նախասրահը կրկնապատկում է ցուցահանդեսային տարածքը։


== Պատմություն ==
Զագրեբում բազմաֆունկցիոնալ սրահ կառուցելու մասին որոշումն ընդունվել է 1957 թվականին։ Շենքի դիզայնի մրցույթը շահել է Մարիան Հաբերլեի գլխավորած ճարտարապետների խումբը։ Շինարարությունը սկսվել է 1961 թվականին, սակայն 1964 թվականին Զագրեբում տեղի ունեցած ջրհեղեղի ու ֆինանսական դժվարությունների պատճառով շինարարության ավարտումը ձգձգվել է։ Սրահը բացվել է 1973 թվականի դեկտեմբերի 29-ին։
Համերգասրահը կազմակերպել է տարբեր ժանրերի երաժիշտների մի շարք համերգներ, հաճախակի հանդես են գալիս խորվաթ հայտնի երգիչներ Միրոսլավշկորոն, Մարկո Պերկովիչը։ Համերգասրահը ծառայում է որպես դասական երաժշտության, օպերայի, բալետային և թատերական ներկայացումների համար բեմ, ինչպես նաև բազմաթիվ միջազգային համաժողովների և հանդիսությունների վայր։ Գործունեության առաջին 30 տարիների ընթացքում կենտրոնն ունեցել է 10 միլիոն այցելու։ 2007 թվականին սրահում կազմակերպվել է 450 միջոցառում, որին մասնակցել է շուրջ 760000 մարդ։
1989 թվականի վերանորոգումից հետո 1990 թվականին Վատրոսլավ Լիսինսկու անվան համերգասրահում է կազմակերպվել Եվրատեսիլ երգի մրցույթը։ 1992 թվականին ամբողջությամբ փոխվեց կենտրոնի պղնձե տանիքը։ Հետագա վերակառուցման և հարդարման աշխատանքները կատարվել են 1999 և 2009 թվականներին։


== Ծանոթագրություններ ==


== Արտաքին հղումներ ==
http://www.lisinski.hr/ Վատրոսլավ Լիսինսկու անվան համերգասրահ. պաշտոնական կայք
Virtual tour Archived 2011-08-08 at the Wayback Machine.
Լեսյա Եվդոկիմովա

Լեսյա Եվդոկիմովա (ռուս.՝ Ле́ся Анато́льевна Евдоки́мова, օրիորդական ազգանունը՝ Մախնո. սեպտեմբերի 4, 1981(1981-09-04), Պոլտավայի մարզ, Ուկրաինական ԽՍՀ, ԽՍՀՄ), ռուսաստանյան վոլեյբոլիստուհի։ Ռուսաստանի հավաքականի կազմում 2010 թվականին դարձել է աշխարհի չեմպիոն։ Արժանացել է Ռուսաստանի սպորտի վաստակավոր վարպետի կոչման։ Մարզական իր կարիերայի ընթացքում տարբեր տարիներին հանդես է եկել մոսկովյան «Լուչ», «Դինամո», ԲԿՄԱ և Կազանի «Դինամո» թիմերի կազմերում։ Չորսական անգամ դարձել է Ռուսաստանի առաջնությունների ոսկե և արծաթե մրցանակակիր, երեք անգամ՝ Ռուսաստանի գավաթակիր։ Բրոնզե մեդալներ է նվաճել չեմպիոնների լիգայի մրցումներում և համաշխարհային համալսարանական խաղերում (2003 թ.):


== Արտաքին հղումներ ==
Անձի պրոֆիլը Archived 2005-05-14 at the Wayback Machine.
Անձի պրոֆիլը FIVB կայքում


== Ծանոթագրություններ ==
Հայոց ցեղասպանության հուշարձան (Ստեփանակերտ)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, «Զանգակատուն», Հայոց ցեղասպանության զոհերի հիշատակին նվիրված հուշարձան ԼՂՀ Ստեփանակերտի Հայրենական մեծ պատերազմի և Արցախյան ազատամարտի զոհերի հիշատակը հավերժացնող հուշահամալիրում։


== Պատմություն ==
Հուշարձանը նվիրված է 1915 թվականի Հայոց Ցեղասպանության զոհերի հիշատակին։ Տեղադրվել է 2015 թվականին Ստեփանակերտ քաղաքում։
«Զանգակատունը» կառուցվել է Սզնեքի սպիտակ մարմարով։ Հայկական ավանդական ճարտարապետական լուծումներով կառուցված երկաստիճան գմբեթով զանգակատունը ունի 18 մետր բարձրություն և պսակված է 9 մետր բարձրությամբ խաչով։
«Զանգակատուն» կառուցելու գաղափարը խորհրդանշական է։ Գաղափարը ներկայացնելիս հուշարձանի ճարտարապետ Վլադիմիր Սարգսյանն ոգեշնչվել է Պարույր Սևակի «Անլռելի զանգակատուն» պոեմից, վերընթերցել մի քանի անգամ ու հասկացել, որ Հայոց ցեղասպանության զոհերի հիշատակը հարգելու համար պետք է կառուցել «անլռելի» զանգակատուն։
Զանգակատան հիմքում Արցախի թեմակալ առաջնորդ Պարգև արքեպիսկոպոս Մարտիրոսյանը Ցեղասպանության նահատակների մասունքների զետեղման կարգ է կատարել։ Մասունքները բերվել են Դեր Զորից։


== Հեղինակներ ==
Ճարտարապետներ՝ Վլադիմիր և Միքայել Սարգսյաններ
Նախագծի համահեղինակ՝ Միքայել Սարգսյան


== Ծանոթագրություններ ==
Շանդոր Դեմյան

Շանդոր Դեմյան (հունգ.՝ Sándor Demján, մայիսի 14, 1943(1943-05-14), Բերվեն, Սատու Մարե, Ռումինիա - մարտի 26, 2018(2018-03-26), Բուդապեշտ, Հունգարիա), հունգարացի գործարար, Հունգարիայի ամենահարուստ մարդկանցից մեկը։ TriGránit ընկերության ղեկավար։


== Կենսագրություն ==
Շանդոր Դեմյանը ծնվել է 1943 թվականի մայիսի 14-ին Հունգարիայի թագավորության Բորվեյ բնակավայրում (ներկայում՝ Բերվեն, Ռումինիա)։ Նրա հայրը սեկեյների ընտանիքից էր և այդտեղ էր տողափոխվել 1940 թվականին, սակայն սպանվել է Երկրորդ համաշխարհային պատերազմի ժամանակ։ Շանդոր Դեմյանի մայրը, որ սերում էր դանուբյան շվաբներից, տեղափոխվել էր պատերազմի ժամանակ։ 1965 թվականին Շանդոր Դեմյանն ավարտել է Բուդապեշտի առևտրի և զբոսաշրջության քոլեջը։ 1968 թվականից մինչև 1973 թվականը նա եղել է Gorsium ÁFÉSZ ընկերության նախագահ, իսկ 1973-1986 թվականներին եղել է համատեղ ձեռնարկության համաղեկավար։ 1986 թվականին Շանդոր Դեմյանը եղել է Հունգարիայի կրեդիտ բանկի հիմնադիրներից մեկը և բանկի ղեկավարը մինչև 1990 թվականը։ 1990 թվականից նա անդամակցել է Կենտրոնաեվրոպական զարգացման միությանը, իսկ 1991 թվականին դարձել է Կենտրոնաեվրոպական ինհալացիոն ընկերության գործադիր տնօրեն։ 1996 թվականին Շանդոր Դեմյանը դարձել է TriGránit ընկերության ղեկավար։ 1999 թվականին նա Բուդապեշտում բացել է WestEnd City Center առևտրի կենտրոնը, 2000 թվականին՝ Polus City Center-ը Բրատիսլավայում, իսկ 2005 թվականին՝ Silesia City Center-ը Կատովիցեում։
2003 թվականին Շանդոր Դեմյանը սահմանել է Prima Primissima Award մրցանակ, որ շնորհվում է մարդկանց հունգարական գիտության զարգացման բնագավառում ունեցած ներդրման, մշակույթի ու արվեստի բնագավառում ձեռքբերումների համար։
2008 թվականին Շանդոր Դեմյանի կարողությունը գնահատվել է 300 միլիարդ հունգարական ֆորինտ։ Այդ ժամանակ նա եղել է Հունգարիայի ամենահարուստ մարդը։ 2006 թվականին նրա ակտիվները կազմել են 80 միլիարդ, այսինքն՝ երկու տարվա ընթացքում նա իր կարողությունը մեծացրել է գրեթե չորս անգամ։
2012 թվականին Շանդոր Դեմյանն իր կարողության զգալի մասը հատկացրել է բարեգործության։
2014 թվականին Շանդոր Դեմյանը հայտարարել է, որ տարիքի պատճառով այլևս չի զբաղվի բիզնեսով։ Նույն 2014 թվականին նա ճանաչվել է Հունգարիայի վեցերորդ ամենաազդեցիկ մարդը։


== Ծանոթագրություններ ==
い

Հիրագանայում՝ い, կատականայում՝ イ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «Ի» տառին և Միջազգային հնչյունական այբուբենի /i/ ձայնին։
Ժամանակակից ճապոներենի վանկային աղյուսակում գտնվում է あ և う կանաների միջև։


=== Յունիկոդ ===
い — U+3044,
イ — U+30A4
Չաթալջա թերակղզի

Չաթալջա (Փաշայելի, Բոսֆորի թերակղզի, թուրքերեն՝ Çatalca Yarımadası, Paşaeli Yarımadası), թերակղզի Թուրքիայի եվրոպական հատվածում՝ Սև, Մարմարա ծովերի և Բոսֆորի նեղուցի միջև։ Բալկանյան թերակղզու արևելյան հրվանդանը գտնվում է Չաթալջա թերակղզու վրա։ Բոսֆորի նեղուցով բաժանված է Քոջաելիի թերակղզուց։
Թերակղզու երկարությունը կազմում է 100 կիլոմետր, իսկ լայնությունը մինչև 60 կիլոմետր։ Իրենից ներկայացնում է բլրային հարթավայր։ Թերակղզու հյուսիսարևմտյան մասում գտնվում է Իսթրանջա լեռները (մինչև 484 մետր)։ Թերակղզում առկա են բյուրեղային շերտաքարեր, կրաքարի, գրանիտի հարուստ պաշարներ։ Թերակղզում քիչ են անտառները, հանդիպում են կաղնի, հաճարենի,մշտադալար թփեր։ Մշակում են եգիպտացորեն, ցորեն, շաքարի ճակնդեղ, ծխախոտ, ցիտրուսներ։ Թերակղզու հարավարևելյան մասում է գտնվում Ստամբուլի մեծ մասը։
Չաթալջան Թուրքիայի արդյունաբերական ամենախոշոր շրջանն է։ Ստամբուլի երկու երրորդը գտնվում է թերակղզու վրա։ Թերակղզու տարածքը կազմում է մոտ 2000 կմ², իսկ բնակչությունը կազմում է՝ 13.120.596 մարդ։


== Ծանոթագրություններ ==
Գրչագիր

Գրչագիր, հայկական գրատեսակ։ Միջնադարում հայտնի է նաև «աղյուսակագիր» կամ «տախտակագիր», ժամանակակից բանասիրության մեջ՝ «ուղղագիծ կամ ուղղանկյուն երկաթագիր» անուններով։ Գրչագրի ուղղաձիգ գծերը իրար միանում են ուղղանկյան տակ, հորիզոնական ուղիղ նուրբերով։ Գրվում է երկու տողագծերի միջև, հավասար բարձրությամբ, ուղիղ և թեք գրությամբ։ Գրչագրի գրչության հիմնական գիր էր մինչև 12-րդ դարը՝ բազմաթիվ տարբերակներով։ Երբ բոլորգիրը դարձավ գրչության հիմնական գիր, գրչագիրը երկաթագրի հետ միասին օգտագործվեց գերազանցապես որպես գլխագիր։ Այժմ օգտագործվում է հատկապես վերնագրերում, գրքերի ձևավորումների մեջ։ Գրչագիր տերմինը կիրառվում է նաև «ձեռագիր» իմաստով, վերջինս դիտվում է որպես գրչի կողմից կամ գրչով գրված գիրք։


== Հայերեն ձեռագրերի հիմնական տառատեսակները ==


== Ծանոթագրություններ ==
Հայ-գայանական հարաբերություններ

Հայաստանի և Գայանայի միջև դիվանագիտական հարաբերությունները հաստատվել են 2003 թվականի հոկտեմբերի 24-ին։
Հայաստանի և Գայանայի միջև հարաբերությունների հաստատման պայմանագիրը ստորագրել են Մոսկվայում, երբ Հայաստանի մշտական ներկայացուցչությունում, Հայաստանի արտաքին գործերի փոխնախարար Արման Նավասարդյանը և Ռուսաստանում Գայանայի Հանրապետության արտակարգ և լիազոր դեսպան Քրիստ Հեսսենը ստորագրել են դիվանագիտական հայտարարություններ հարաբերություններ հաստատելու մասին դիվանագիտական արձանագրություն։


== Առևտրատնտեսական հարաբերություններ ==
Հայաստանի և Սոմալիի միջև ապրանքաշրջանառության ծավալները (հազար ԱՄՆ դոլար).


== Արտաքին հղումներ ==
ՀՀ ԱԳՆ. Հայ-գայանական երկկողմ հարաբերություններ Archived 2012-05-09 at the Wayback Machine.
Արսեն Մելիքյան (այլ կիրառումներ)

Հետևյալ հոդվածները Արսեն Մելիքյան անունն ունեցող անձանց մասին են՝

Արսեն Մելիքյան (ճարտարապետ), (1935, մարտի 8), ճարտարապետ, ԵԳԱ (1986) և ԵՊՃՇՀ (2000) պրոֆեսոր։
Արսեն Մելիքյան (ծանրամարտիկ), (1976, մայիսի 17), հայ ծանրամարտիկ, 2000 թ. Օլիմպիական խաղերի և 2005 Եվրոպայի առաջնության բրոնզե մեդալակիր։
Պուդովոյ (Նեկլինովսկի շրջան)

Պուդովոյ (ռուս.՝ Пудовой ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Վասիլևո-Խանժոնովսկի գյուղական համայնքի կազմի մեջ։
Մեր սիրելի հայր Ճուղուրով...

«Մեր սիրելի հայր Ճուղուրով...», Հովհաննես Թումանյանի ստեղծագործություններից, գրվել է 1900 թվականին։


== Պատմություն ==
Գրվել է Հարություն Ճուղուրյանի դստեր՝ Արուսյակի ծննդյան առթիվ։
Եղիշե Չարենցի անվան գրականության և արվեստի թանգարանի Հարություն Ճուղուրյանի ֆոնդի 196-րդ համարում պահվումէ մեկ ինքնագիր, նույն էջում՝ նաև մի թերի տարբերակ։
Ինքնագրի լուսապատճենը պահվում է Թումանյանի ընտանիքի արխիվում։
Առաջին անգամ տպագրվել է 1973 թվականին՝ Զ․ Ավետիսյանի «Թումանյանի ստեղծագործական լաբորատորիա»-յի 41-րդ էջում։


== Ծանոթագրություններ ==
Մհեր Մկրտումյան (բժիշկ)

Մհեր Միքայելի Մկրտումյան (հունիսի 12, 1980(1980-06-12), Երևան, Հայկական ԽՍՀ), հայ բժիշկ, օրթոդոնտ-ստոմատոլոգ, Ռուսաստանի  Օրթոդոնտների Պրոֆեսիոնալ Միության և  մի շարք միջազգային միությունների անդամ։


== Կենսագրություն ==
Մհեր  Մկրտումյանը ծնվել է 1980 թվականին։ Ավարտել է Երևանի պետական բժշկական համալսարանի  ատամնաբուժության ֆակուլտետը, որից հետո՝ 1996-2002 թվականներին ստացել է հետդիպլոմային կրթություն և ստացել բժիշկ-ստոմատոլոգ-օրթոդոնտի որակավորում։ Ձեռնարկությունների կառավարման մասնագետի որակավորում ստացել է 2007 թվականին՝ Կրթության Միջազգային Ակադեմիայում։ Մհեր Մկրտումյանը հանդիսանում է «Մեդեսի» ստոմատոլոգիական կենտրոնի հիմնադիր և տնօրեն։ Կլինիկան 2014 թվականին արժանացել է «Տարվա առաջատար ստոմատոլոգիական կլինիկա» կոչմանը։
2002 թվականից զբաղվում է դասախոսությամբ։


== Անդամակցություն ==
Ռուսաստանի Օրթոդոնտների Պրոֆեսիոնալ Միության անդամ
Հայաստանի Օրթոդոնտների Միության անդամ
Օրթոդոնտների Եվրասիական Միության անդամ
Կրթության Միջազգային Ակադեմիայի դոցենտ


== Ծանոթագրություններ ==


== Արտաքին հղումներ ==
"Մեդեսի" բժշկական կենտրոնի գլխավոր բժիշկ Archived 2022-07-19 at the Wayback Machine.
Ննջեցյալի անմտությունը

Ննջեցյալի անմտությունը (անգլ.՝ Dead Man's Folly, ինչպես նաև «Ննջեցյալ քմահաճույքը» և «Քմայք»), Ագաթի Քրիստիի դետեկտիվ վեպը՝ հրատարակված Dodd, Mead and Company հրատարակչության կողմից 1956 թվականի հոկտեմբերին, ինչպես նաև Collins Crime Club հրատարակչության կողմից՝ նույն թվականի նոյեմբերին։ Այն նաև հրատարակվել է «Վերջ մարդկային հիմարությանը» և «Հարուստներն ունեն իրենց քմահաճույքները» անվանումներով։ Վեպի գլխավոր հերոսներն են էրքյուալ Պուարոն և Արիադնա Օլիվերը։


== Սյուժե ==
Հայտնի դետեկտիվ պատմություններ գրող Արիադնա Օլիվերը խնդրում է Էրքյուլ Պուարոին ուղեկցել նրան Դևոն։ Գյուղակում, որտեղ գտնվում է կալվածքը, պետք է անցկացվի գյուղական տոն։ Սպասվում է «սպանության խաղ»։ Արիադնան կասկածում էր, որ կարող է իրական մարդասպանություն տեղի ունենալ։ Պուարոն, վստահելով գրողի ինտուիցիային, մեկնում է Դևոն։ Խաղի ժամանակ տեղի է ունենում իրական մարդասպանություն՝ 14-ամյա աղջնակի սպանություն, որը համապատասխանում է խաղի կանոններին։


== Վեպի կերպարներ ==
Էրքյուլ Պուարո - բելգիական մասնավոր խուզարկու
Արիադնա Օլիվեր - հայտնի գրող
տեսուչ Բանդլ - քննիչ
սերժանտ Ֆրանկ Կոտրել - ոստիկան
գունդստաբլ Ջոն Հոկինս - ոստիկան
սըր Ջորջ Ստաբբս - Նեսսե կալվածքի սեփականատեր
Հեթթի՝ լեդի Ստաբբս - Ջորջի կինը
Էտյեն դե Սաուզա - Հեթիի զարմիկը
Ամանդա Բրյուիս - Ջորջի քարտուղար
Էմի Ֆոլիեթ - կալվածքի նախկին սեփականատերերի ընտանիքից
միստր Մաստերթոն - խորհրդարանի անդամ
միսիս Մաստերթոն - նրա կինը
կապիտան Ջիմ Վարբութոն - Մաստերթոնի գործակալ
Մայքլ Ուեյման - ճարտարապետ
Ալեք Լեջ - ֆիզիկոս ատոմագետ
Սալլի Լեջ - նրա կինը
Մարլին Թակկեր - դեռահաս էքսկուսավար, սպանության զոհ
Մերլին Թակկեր - նրա կրտսեր եղբայրը
միսթր Թակկեր - նրանց հայրը
Մերդել - ծերուկ, Մարլնի պապը, ընկել է նավից


== Էկրանավորում և ադապտացիա ==
Առաջին անգամ վեպը էկրանավորվել է 1986 թվականին Warner Brothers կինոընկերության կողմից։ Էրքյուլ Պուարոյի դերը խաղացել է Պիտեր Ուստինովը, Ջին Ստեպլթոնը խաղացել է Արիադնա Օլիվերի դերը։ Նկարահանումները տեղի են ունեցել Ուսթ-Ուայքոմ զբոսայգում։
2007 թվականին BBC-ն հեռարձակել է ռադիոներկայացումը, հիմնված վեպի վրա։ Էրքյուլ Պաուրոյի դերը կատարել է բիտանացի դերասան Ջոն Մոֆֆաթը։


== Ծանոթագրություններ ==
Ահմադ Ռադի

Ահմադ Ռադի Ամաեշ (արաբ․՝ أحمد راضي هميش‎‎, ապրիլի 21, 1964(1964-04-21) կամ մարտի 21, 1964(1964-03-21), Maysan Governorate, Իրաք - հունիսի 21, 2020(2020-06-21), Adhamiya district, Բաղդադ, Իրաք), իրաքցի ֆուտբոլիստ։ Խաղացել է որպես հարձակվող։ 
Իրաքի ֆուտբոլի ազգային հավաքականի կազմում մասնակցել է 1986 թվականի ֆուտբոլի աշխարհի առաջնությունանը և 1988 թվականի Օլիմպիական խաղերին։


== Կարիերա ==


=== Ակումբ ===
Ահմադ Ռադին իր կարիերան սկսել է 1982 թվականին «Ալ-Զավրա» ակումբում։ Թիմում խաղացել է մինչև 1985 թվականը, երբ տեղափոխվել է «Ալ-Ռաշիդ» ակումբ, որը դրանից ոչ շատ առաջ անցել էր Ուդեյ Հուսեյնի վերահսկողության տակ։ «Ալ-Ռաշիդ»-ի հետ հաղթել է երեք առաջնություն և Իրաքի երկու գավաթ։ 
Վերադառնալով «Ալ-Զավրա» ակումբ՝ 1991 թվականին դարձել է երկրի չեմպիոն։ Ավելի ուշ խաղացել է քաթարական «Ալ-Վակրա» ակումբում։ 12 գոլով դարձել է 1993/1994 մրցաշրջանի Քաթարի առաջնության լավագույն ռմբարկու։ 1996 թվականին կրկին խաղացել է «Ալ-Զավրա» ակումբում։ Նվաճել 1998/1999 մրցաշրջանի Իրաքի առաջնությունը, որից հետո ավարտել է  իր ելույթները։


== Հավաքականում ==
1983 թվականի ապրիլի 28-ին նշել է իր առաջնաելույթը Իրաքի ֆուտբոլի ազգային հավաքականում՝ Եգիպտոսի ֆուտբոլի ազգային հավաքականի հետ ընկերական խաղում։ Նույն խաղում խփել է առաջին գոլը ազգային թիմի կազմում։ Մասնակցել է 1986 թվականի աշխարհի առաջնությանը։ Խփել է թիմի միակ գոլը՝ աչքի ընկնելով Բելգիայի ֆուտբոլի ազգային հավաքականի դեմ խաղում։ 1988 թվականի Օլիմպիական խաղերում անցկացրել է 3 հանդիպում։
Իրաքի հավաքականի կազմում խաղացել է 73 խաղ և խփել է 42 գոլ։ 1988 թվականին ճանաչվել է Ասիայի տարվա ֆուտբոլիստ։ Քսաներորդ դարի լավագույն ֆուտբոլիստների ցուցակը ըստ ՊՍՀՖՖ-ի՝ 2000 թվականին զբաղեցրել է հավաքականի 9-րդ տեղը։


== Մահ ==
Մահացել է Բաղդադում կյանքի 57 տարեկան հասակում՝ կորոնավիրուսային վարակի հետևանքով առաջացած բարդություններից։ 


== Ծանոթագրություններ ==


== Արտաքին հղումներ ==
Профиль на сайте weltfussball.de Archived 2021-04-22 at the Wayback Machine.
Լիզի Գրին

Էլիզաբեթ Էն Գրին (անգլ.՝ Lizzy Greene, մայիսի 1, 2003(2003-05-01), Դալաս), ամերիկացի դերասանուհի, որն առավել հայտնի է «Նիկի, Ռիկի, Դիկի և Դոն» սերիալում Դոն Հարփերի գլխավոր դեր կատարելու համար։


== Կարիերա ==
2014 թվականի սեպտեմբերի 13-ին Լիզի Գրինն առաջին անգամ հայտնվել է «Նիկի, Ռիկի, Դիկի և Դոն» հեռուստասերիալներում՝ Դոն Հարփերի դերում։ 2018 թվականին Գրինը սկսել է նկարահանվել «միլիոն մանրուքներ» դրամատիկական հեռուստասերիալում։


== Անձնական կյանք ==
Նկարահանումներից ազատ ժամանակ Լիզին սիրում է զմաղվել նկարչությամբ, լսել երաժշտություն, լողալ և խաղալ ֆուտբոլ։ Լիզին ապրում է իր ծնողների և եղբոր հետ։ Նրա տնային կենդանիներն են՝ Ջեթ անունով գերմանական հովվաշունը և կատու Կոկո Շանելը։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
SVT Barnkanalen

SVT Barnkanalen, շվեդական մանկական ուղղվածության հեռուստաալիք «Sveriges Television» ազգային հեռուստաընկերության կազմում։ Հեռարձակվում է 2002 թվականի դեկտեմբերի 23-ից։ Հեռուստաալիքը տարածվում է անվճար Շվեդիայի կաբելային ցանցերով։


== Արտաքին հղումներ ==
Պաշտոնական կայք (շվեդ.)
Ստարոշախովո

Ստարոշախովո (ռուս.՝ Старошахово, բաշկիրերեն՝ Иҫке Шах), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 429 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մախթելա

Մախթելա, գյուղ Օսմանյան կայսրությունում, Տրապիզոնի վիլայեթի Սյուրմենեի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
ՋՋԷՌ

ՋՋԷՌ կամ Ջրաջրային էներգետիկական ռեակտոր (ռուսերեն՝ ВВЭР կամ Водо-водяной энергетический реактор), ճնշմամբ ջրային ռեակտորի տեսակ, որը սկզբում նախագծվել է Խորհրդային Միությունում, և ապա Ռուսաստանում, «Գիդրոպրես» ընկերության կողմից։ Էլեկտրական արտադրանքի հզորությունը 440 ՄՎէ-ից մինչ 1200 ՄՎէ է։ Բուլղարիան, Իրանը, Հայաստանը, Հնդկաստանը, Հունգարիան, Չեխիան, Չինաստանը, Ռուսաստանը, Սլովակիան և Ֆինլանդիան օգտվում են ՋՋԷՌ էլեկտրակայաններից։


== Ծանոթագրություններ ==
(9364) Կլուզիուս

(9364) Կլուզիուս (անգլ.՝ Clusius), աստերոիդ աստերոիդների հիմնական գոտում։ Հայտնաբերվել է 1992 թվականի ապրիլի 23-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,783927 ա. մ., առավելագույնը մոտենում է 2,5692 ա. մ. հեռավորության վրա և հեռանում 2,9987 ա. մ.։ Արեգակի շուրջ մեկ ամբողջական պտույտ է կատարում 1696,62 երկրային օրվա ընթացքում, իր ուղեծրով շարժվելով միջինում 0,212186 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9364) Կլուզիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3349) Մանաս

Անվան այլ կիրառումների համար տե՛ս՝ Մանաս (այլ կիրառումներ)(3349) Մանաս (անգլ.՝ Manas), աստերոիդ աստերոիդների հիմնական գոտում։ Հայտնաբերվել է 1979 թվականի մարտի 23-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,738022 ա. մ., առավելագույնը մոտենում է 2,6478 ա. մ. հեռավորության վրա և հեռանում 2,8282 ա. մ.։ Արեգակի շուրջ մեկ ամբողջական պտույտ է կատարում 1654,83 երկրային օրվա ընթացքում, իր ուղեծրով շարժվելով միջինում 0,217545 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3349) Մանաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երցևո

Երցևո (ռուս.՝ Ерцево), գյուղ Ռուսաստանի Արխանգելսկի մարզի Կոնոշսկի շրջանի կազմում։
Բնակչությունը 2010 թվականին գրանցված տվյալներով կազմում էր 4201 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսեյ Սերով

Ալեքսեյ Բորիսովիչ Սերով (նոյեմբերի 15, 1974(1974-11-15), Իվանովո, ՌԽՖՍՀ, ԽՍՀՄ), ռուս երգիչ։ «Դիսկոտեկա Ավարիա» խմբի մենակատար։


== Կենսագրություն ==
Ալեքսեյ Բորիսովիչ Սերովը ծնվել է 1974 թվականի նոյեմբերի 15-ին Իվանովո քաղաքում։ Նրա ծնողները նույնպես երաժիշտներ են։ Ավարտել է Իվանովի համար 58 դպրոցը։ Առաջինից մինչև երրորդ դասարանները զբաղվել է մանկական էստրադայով՝ «Ա+Բ» անսամբլում։ Չորրորդ դասարանից իրեն փորձել է թենիսում։ Նաև սովորել է տիկնիկային թատրոնում, հաճախել սամբոյի, սպորտային մարզումների և նույնիսկ զբաղվել աղվեսների որսով։ Հաճախել է ֆուտբոլային մարզումների։ Սովորել է մի դպրոցում Նիկոլայ Տիմոֆեևի հետ։
1996 թվականին վերջնականապես տեղափոխվեց Տիմոֆեևի, Ժուկովի, Ռիժովի խումբ։ «Դիսկոտեկա Ավարիան» դարձավ ամբողջական խումբ։


== Ներկա ժամանակ ==
Ներկայումս Ալեքսեյ Սերովը «Դիսկոտեկա Ավարիա» խմբի մենակատարն է։


== Աղբյուրներ ==
http://muzobzor.ru›aleksei-borisovich-serov(չաշխատող հղում)
Գուլբոտին նվիրված խաչքար (Մշկավանք)

Գուլբոտին նվիրված խաչքար, որը գտնվում է Հայաստանի Տավուշի մարզի Կողբ գյուղից 3 կմ հարավ-արևմուտք գտնվող Մշկավանքի վանական համալիրում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (10.41/23.1.4)։


== Տեղադրություն ==
Խաչքարը կանգնեցված է գավթի մեջ հյուսիսային պատի տակ։


== Նկարագրություն ==
Խաչքարի վրա մանրանկարային շքեղությամբ ավետման տեսարանն է։ Վախվորած Աստվածածինն ու Գաբրիել հրեշտակապետը շքեղ տարազով են, Հիսուն ընկղմված է գահավորակի մեջ։ Նույն մոտիվներով վարպետի խաչքարերից մեկը Վանաձորում է, մեկը՝ Նոր Վարագավանքում, մեկն էլ՝ Դովեղում։


== Վիմական արձանագրություն ==
Խաչքարը ունի 6 տող վիմական արձանագրություն։
ԱԲ ԽԱՉՍ ԲԱՐ[ԵԽԱՒՍ] ԳՈՒԼԲՈՏԻՆ, ԻՒՐԻՒ
ՀՐԸՇՏԱԿ ԳԱԲ[ՐԻ]ԷԼ ԱՒԵՏԻ-
ՔՆ ՄԱ[Ր]ԻԱՄՈ[Ւ]Ի
ԹՎ[ԻՆ] ՌՃՍ
ՅՍ ՔՍ։
ԿԱԶ[ՄՈ]Ղ ԽԱՉԱՏՈՒՐ։


== Տես նաև ==
Մշկավանք


== Ծանոթագրություններ ==
Գողություն՝ իտալական ձևով (ֆիլմ, 2003)

«Գողություն իտալական ձևով» (անգլ.՝ The Italian Job), ռեժիսոր Ֆելիքս Գարի Գրեյի արկածային մարտաֆիլմը, 1969 թվականի ֆիլմի վերարտադրությունը՝ Մարկ Ուոլբերգի գլխավոր դերակատարմամբ։ Ֆիլմը ստացել է PG-13 վարկանիշ։


== Սյուժե ==
Ֆիլմի գործողությունները սկսվում են Վենետիկում «առաջնորդ» Ջոն Բրիջերի և նրա աղջիկ Ստելլայի հեռախոսազրույցով։ Նա ասում է աղջկան, որ սա իր «վերջին գործն է»։ Ջոնը հանդիպում է «կազմակերպիչ» Չարլիի հետ առաջիկա կողոպուտը քննարկելու համար։ Ջոնն ու Չարլին լավ ընկերներ են և հարգում են միմյանց։
Չարլին պլանավորում և անցկացնում է լավ մտածված և արագ կողոպուտ՝ կապված մեծաքանակ ոսկե սալիկների յուրացման հետ։ Այս տեսարանում հանդիպում են խմբի մնացած անդամները։ Սթիվը համարվում է «ներսի մարդ», Սիրունիկ Ռոբը՝ պրոֆեսիոնալ վարորդ, Ձախ ականջը՝ պայթուցիկի մասնագետ, իսկ Լայլը (որը հետո պահանջում է «Նափսթեր» մականունը)՝ տեխնիկայի (հիմնականում՝ համակարգչային) մասնագետ։ Հենց Ջոնը իր հերթին պրոֆեսիոնալ չհրկիզվող պահարանի կողոպտիչ է։ Կողոպուտը կատարված է փայլուն կերպով, և սկսվում է տոնումը, բայց ոգևորությունը կարճ է տևում։ Սթիվը փաստորեն դավաճան է և ունի իր պլանները ոսկու հաշվով (մեկ վեցերորդ մասը նրան քիչ է թվում). նա առևանգում է ամբողջ ոսկին՝ սպանելով Բրիջին։ Խմբի բոլոր անդամներին մահացած համարելով՝ նա հեռանում է։ Բայց բոլորը, բացի Ջոնից, կենդանի են մնում և պատրաստվում են վրեժի։
Ֆիլմի գործողությունները շարունակվում են ԱՄՆ-ում, որտեղ Ստելլան, հորից ժառանգելով պահարաններ բացելու հմտությունները, օգտագործում է իր փորձը օրինական նպատակներով՝ օգնելով ոստիկանությանը բացել անհրաժեշտ պահախցիկներ։ Չարլին հավաքագրում է Ստելլային խումբ, և նրանք պատրաստում են Սթիվին կողոպտելու պլան, որպեսզի վրեժ լուծեն։ Իրադարձությունները շարունակվում են Լոս-Անջելեսում, որտեղ ապրում է Սթիվը։ Գործը բարդանում է ուկրաինական մաֆիայի միջամտության հետևանքով։
Պլանը հիմնված է նրա վրա, որ խումբը «կոտրում» է տրանսպորտի կառավարման ցանցը։ Խումբը իր համար կազմակերպում է «կանաչ ալիք» և ուշացնում է ոսկով բեռնված գանձիչ բեռնատարներին այնտեղ, որտեղ իրենց հարմար է։ Քաղաքի նշանակված կետում բեռնատարը կանգնում է և ուղղորդված պայթյունից հետո կորում ստորգետնյա հաղորդակցության համակարգեր, որտեղ նրան սպասում են կողոպտիչները։ Ոսկին բեռնվում է հատուկ սարքավորված երեք Mini Cooper մեքենաների մեջ, և կողոպտիչները փախչում են մետրոյի և քաղաքի կոյուղու միջոցով։ Վերջում Սթիվը հասնում է նրանց, ովքեր գողացել են իր ոսկին, բայց Չարլին դա էլ է նախատեսել։ Այստեղ Սթիվին սպասում են հաշվերհարդարի պատրաստվող ուկրաինական մաֆիայի ներկայացուցիչները։ Խումբը տոնում է գործի հաջողությունը, որն իրենց բերեց 27 000 000 ԱՄՆ դոլար։


== Դերերում ==


== Արտաքին հղումներ ==

Ֆիլմի պաշտոնական կայքէջ(անգլ.)
«Գողություն իտալական ձևով»(անգլ.) ֆիլմը Internet Movie Database կայքում
«Գողություն իտալական ձևով»(անգլ.) Rotten Tomatoes կայքում
Ֆիլմի ակնարկ և քննադատություն
«Գողություն իտալական ձևով» ֆիլմը օնլայն (ռուս.)
Իտալական Աշխատանք Archived 2016-03-04 at the Wayback Machine.(ռուս.)
Իտալական Աշխատանք 2015 Archived 2015-03-15 at the Wayback Machine.(ռուս.)


== Ծանոթագրություններ ==
Ֆրանչեսկո Սասետիի դիմանկարը Տեոդորո որդու հետ

Ֆրանչեսկո Սասետիի դիմանկարը Տեոդորո որդու հետ, (իտալերեն՝ Ritratto di Francesco Sassetti con il figlio Teodoro, անգլ.՝ Francesco Sassetti and His Son Teodoro), իտալացի գեղանկարիչ Դոմենիկո Գիրլանդայոյի (Domenico Ghirlandaio, 1448/1449–1494) մոտավորապես 1488 թվականի նկարն է։ Նկարը գտնվում է Նյու Յորքի Մետրոպոլիտեն թանգարանի մշտական ցուցադրությունում։ Նկարված է տեմպերայով փայտի վրա, շրջանակով նկարի չափը 84,5×63,8 սմ է, իսկ բուն նկարի չափը 75,9×53 սմ։.


== Ստեղծագործության նկարագիրը ==
Սա կրկնակի դիմնանկար է, նկարված տեմպերայով փայտի վրա։ Վաղ Վերածննդի տղամարդու և երեխայի առաջին դիմանկարներից է։ Նկարի վերևում լատիներեն գրառում կա, որը ավելացվել է, նկարը ավարտելուց հետո։։

Նկարում պատկերված է Ֆրանչեսկո Սոսետին (1421—1490), իտալացի բանկիր, ով աշխատում էր Մեդիչիի բանկում, և իր որդին Տեոդորոն։Ետին պլանում պատկերված են սարեր և լիճ, որին սահմանակից են քաղաքի շինությունները։ Կարծիք կա, որ շինություններից մեկը Սոսետիի Ժնևում կառուցած ժամատունն է։Այս նկարը հաճախ համեմատում են Դոմենիկո Գիրլանդայոյի վրձնին պատկանող մի այլ կրկնակի դիմանկարի՝ «Ծերունին թոռան հետ» նկարի հետ, որը նկարված է մոտավորապես 1490 թվականին և գտնվում է Լուվրում։


== Պատմություն ==
 
Ֆրանչեսկո Սոսետին ուներ տասը երեխա, որոնցից հինգը տղա և նրանցից երկուսի անունը Տեոդորո էր։ Առաջին Տեոդորոն ծնվել էր 1460 թվականին և մահացել 1479–ին, իսկ երկրորդը ծնվել էր 1479 թվականին և ստացել էր առաջինի անունը։ Նկարչի ստեղծագործությունները ուսումնասիրող արվեստագետները գտնում են, որ մեծ հավանականությամբ, նկարում պատկերված է երկրորդ Տեոդորոն (1479—1546), և թվագրում են նկարը 1488 թվականով։ Գրականության մեջ կարծիքներ կան հօգուտ նրա, որ նկարում առաջին Տեոդորոն է։ Այս վարկածի կողմնակիցները գտնում են, որ նկարը ստեղծվել է 1466 թվականին, երբ Սոսետին աշխատում էր Ժնևում՝ Մեդիչիի բանկի մասնաճյուղում։Նկարը առաջին անգամ հիշատակվում է 1875 թվականին Լոնդոնցի Ուիլյամ Գրեմի (William Graham) հավաքածուում, որը մահացել է 1885 թվականին։ Նրա մահից հետո 1886 թվականին Christie's աճուրդում վաճառվել է 535,10 ֆունտ ստեռլինգով լոնդոնաբնակ Մարտին Կոլնեգիին (Martin Colnaghi)։ 1893 թվականին նկարը Ռոբերտ և Էվելին Բենսոնների (Robert H. and Evelyn Benson) հավաքածուում էր՝ նորից Լոնդոնում, որոնց մոտ մնացել է մինչև 1927 թվականը։
1927 թվականին նկարը վաճառվել է Duveen Brothers (տես՝ Joseph Duveen) արտ–դիլերային ընկերությանը և տեղափոխվել է Նյու Յորք։ Այնտեղ, իր հավաքածուի համար նկարը գնել է Ժյուլ Բաշը (Jules Bache)։ Բաշը մահացել է 1944 թվականին, իսկ 1949 թվականին նրա հավաքածուն (Jules S. Bache Collection) հանձնվել է Մետրոպոլիտեն թանգարանին, որտեղ և գտնվում է առ այսօր։


== Ծանոթագրություններ ==
Սավոյսկոե (այլ կիրառումներ)

Սավոյսկոե, կարող է վերաբերել՝

Սավոյսկոե - գյուղ, Ուկրաինայի Սումիի մարզի Կոնոտոպի շրջանում
Սավոյսկոե - գյուղ, Ուկրաինայի Սումիի մարզի Ռոմնիի շրջանում
The Chronic

The Chronic, ռեփեր Dr. Dre-ի դեբյուտային ալբոմը, որը թողարկվել է 1992 թվականի դեկտեմբերի 15-ին նրա սեփական Death Row լեյբլում և Priority Records լեյբլում։ Ալբոմի ձայնագրումը տեղի է ունեցել 1992 թվականի հունիսին Լոս Անջելեսի Death Row Studios-ում և Հոլիվուդի Bernie Grundman Mastering-ում։ Ալբոմի անունը ժարգոնային բառ է, որը նշանակում է բարձր որակի մարիխուանա։ Ալբոմի շատ երգերի ձայնագրմանը մասնակցել է նաև Snoop Dogg-ը, ով դեռ նոր էր սկսել իր կարիերան։
The Chronic երգն ստացել է դրական արձագանքներ բազմաթիվ քննադատների կողմից և մեծ հաջողություն ունեցել հիթ-շքերթներում։ Ալբոմն իր նորամուտը կատարել է Billboard 200 հիթ-շքերթի երրորդ հորիզոնականում՝ վաճառվելով ավելի քան 300 միլիոն օրինակով, ինչն օգնել է Dr. Dre-ին դառնալ 1993 թվականի 10 լավագույն կատարողներից մեկը։ 2003 թվականին ալբոմը Rolling Stone թերթի «Բոլոր ժամանակների 500 մեծագույն ալբոմներն ըստ Rolling Stone թերթի» ցանկում գրավել է 137-րդ հորիզոնականը։


== Ալբոմի մասին ==
Ալբոմի երգերի տեքստերը բազմաթիվ վեճերի տեղիք են տվել, քանի որ դրանցում արծարծվում են հոմոֆոբիային և բռնությանը վերաբերող թեմաներ։ Նշվել է, որ ալբոմը հանդիսանում է «կնոջն ատելու այլանդակ քաղաքականություն պարունակող փողոցային ավազակային ձայնի և սպանությունների և վրեժի վերաբերյալ բավականին դաժան պատմությունների վախեցնող համադրություն է»։ Չնայած նշվել է, որ նրա երգերը «բառերի բավականին խելացի և գրագետ օգտագործում է հանգերով ու ալյաբանություններով, այլ կերպ ասած՝ չնայած երգերը պարունակում են վիրավորական և անցենզուր բառեր, սակայն դա եղել է խելացի և գեղեցիկ անցենզուրություն», իր տեքստերում Dr. Dre-ը բաց կերպով դիսսի է ենթարկել N.W.A խմբում իր նախկին գործընկեր Eazy-E-ին։
Ռեփեր Snoop Dogg-ը, որն ալբոմում մեծ դեր է կատարել, բավականին բարձր գնահատականի է արժանացել իր տեքստերի և կատարման համար։ Նշվել է, որ «իր հնարամիտ ռիթմերի հետ մեկտեղ Snoop-ին սուպերաստղ է դարձրել նրա հատուկ ոճը և դա դեռ նախքան այն պահը, երբ նա դա ապացուցել է հասարակությանն իր առանձին ալբոմով»։
1994 թվականին «Nuthin' but a "G" Thang» և «Let Me Ride» երգերն առաջադրվել են Գրեմմի մրցանակի։ Արդյունքում «Let Me Ride» երգը հաղթել է Լավագույն ռեփ կատարում անվանակարգում։ Ինչպես նաև այն ստացել է եռակի պլատինե սկավառակի հավաստագիր։
«The Chronic» երգը դարձել է իր ժամանակի հիփ-հոփի դասական։ Ալբոմով սկսվել է արևմտյան ծովափի բազմաթիվ կատարողների կարիերան, որոնց թվում են նաև Snoop Dogg-ը, Daz Dillinger-ը, Kurupt-ը, Nate Dogg-ը և Warren G-ը՝ Դրեի խորթ եղբայրը, որոնք բոլորն ավելի ուշ սկսել են իրենց հաջող սոլո կարիերան։


== Երգացանկ ==
Բոլոր երգերի պրոդյուսերը եղել է Dr. Dre-ը։


== Հիթ-շքերթներ ==


== Հավաստագրումներ ==


== Ծանոթագրություններ ==


== Գրականություն ==
Nathan Brackett, Christian Hoard (2004)։ The New Rolling Stone Album Guide։ Completely Revised and Updated 4th Edition։ Simon and Schuster։ ISBN 0-74320-169-8 


== Արտաքին հղումներ ==
The Chronic Discogs կայքում
The Chronic Accolades and Ratings Archived 2011-01-22 at the Wayback Machine. at acclaimedmusic.net
RapReviews: «Back to the Lab» Series — By Jesal Padania
Parents' Weekend with Dr. Dre: The Chronic Archived 2011-05-21 at the Wayback Machine. at The Yale Herald